|  |
| --- |
| **עתירה לעצירת דיווח הבנקים למס הכנסה** |

|  |
| --- |
|  |
| |  |  |  |  |  |  | | --- | --- | --- | --- | --- | --- | | |  |  |  |  |  | | --- | --- | --- | --- | --- | | |  | | --- | | https://www.news1.co.il/uploadimages/NEWSY17-663921535015107.jpg | | |  | | --- | | "העובדים אינם יודעים" [צילום: יונתן זינדל, פלאש 90] | | |  | | |   **חברה העוסקת במיסים ובהלבנת הון, בעיקר עבור עולים מצרפת, טוענת ששורר תוהו ובוהו, ומבקשת מבית המשפט להורות על התקנת כללים אחידים וברורים**   |  | | --- | |  |   ▪  ▪  ▪  חברת אן.סי.נאטקו ייעוץ טוענת, כי הבנקים אינם מיישמים את תקנות הדיווח של רשות המיסים על חשבונות תושבים זרים לצורך העברת המידע הפיננסי למדינות התושבות של בעלי החשבונות. לטענתה, יש לחייב את המפקח על הבנקים להורות לבנקים לקבוע נהלים ברורים ומסודרים, לערוך השתלמויות לעובדיהם, לפקח על יישומם של הנהלים ולהגן על פרטיותם של הלקוחות.   החברה עוסקת בייעוץ בענייני מיסים ו[הלבנת הון](https://www.news1.co.il/TagsSearchResults.aspx?TagID=3391), ורוב לקוחותיה הם עולים מצרפת. היא מבקשת (10.7.19) מבית המשפט המחוזי בירושלים להוציא הוראה שכזאת למפקח או לבנקים עצמם (באישורו של המפקח). לדבריה, לאחר פרסום תקנות הדיווח בפברואר השנה, החל תוהו ובוהו, וכל בנק נקט בגישה שונה לצורך יישומן; יש גם מקרים של הבדלים בין סניפים שונים של אותו בנק.   עוד נטען, כי עובדי הבנקים אינם מודעים לתקנות הדיווח ואינם מבינים אותן, לא הועברה להם השתלמות אודות התקנות, לא נקבעו כללים ונהלים ליישומן, ואם נקבעו כאלה - הרי שעובדי הבנקים אינם מודעים להם והם אינם מפורסמים לציבור הרחב. לכן מבקשת העותרת להורות על הכנסת סדר ושיטתיות בתחום, ועד אז - להקפיא את יישום תקנות הדיווח בידי הבנקים.   העותרת מסבירה, כי במצב הנוכחי - היא ולקוחותיה נפגעים בצורה קשה. חלק מלקוחותיה מבוגרים מאוד, ויש חשש לחייהם אם שמותיהם יועברו שלא כדין לרשויות המס הזרות. העתירה הוגשה באמצעות עו"ד אורלי טל וטרם הוגשו תגובות הפיקוח והבנקים. |